Diari Oficial de la Generalitat Valenciana


Sumari del DOGV 8402, del 15-10-2018 (2018/9221)

Informació pública de la modificació puntual de l'illa 1 del PRIM Camí de Moncada, Germans Machado, Joan XXIII i Riu Segre. Expedient 03000/2018/000045.
--------------------------------------------------------------------------------------------------------------------------------------------------------

### Dades del document

Número de DOGV
:   8402

Data del DOGV
:   15-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9221


Data del document
:   03-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual de l'illa 1 del PRIM Camí de Moncada, Germans Machado, Joan XXIII i Riu Segre. Expedient 03575/2018/000045. [2018/9221]  
La Junta de Govern Local, en sessió celebrada el 28 de setembre de 2018, va adoptar l'acord que en la seua part dispositiva diu el següent:  
«Primer. Iniciar el procés de consulta a les administracions públiques afectades i a les persones interessades, i sotmetre a informació pública la modificació puntual del PRIM Camí de Moncada, Germans Machado, Joan XXIII i Riu Segre de València durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat, així com posar a disposició del públic la documentació tant en les dependències municipals com en la pàgina web municipal.  
Segon. Sol·licitar informe els serveis municipals afectats per l'actuació, en concret als serveis consultats en la fase d'avaluació ambiental i a les entitats subministradores dels serveis públics urbans que puguen resultar afectades.  
Tercer. Notificar aquest acord a la mercantil Neinor Sur, SA i a l'Associació de Veïns Orriols-Rascanya, l'Associació Orriols Convive i l'Associació de Comerciants d'Orriols.  
Quart. Procedir a la inserció en la pàgina web municipal www.valencia.es de la documentació sotmesa a informació pública; així mateix, la dita documentació podrà ser examinada en l'Oficina Municipal d'Informació Urbanística situada en la planta baixa de l'edifici municipal de l'antiga Fàbrica de Tabacs ubicat al carrer d'Amadeu de Savoia, número 11.»  
I de conformitat amb el que estableix l'article 57, en relació amb el 53, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Generalitat Valenciana (DOGV).  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 3 d'octubre de 2018.- El secretari: Manuel Latorre Hernández.